經數: 一八七八

經名: 華嚴發菩提心章

頁數: 六五一

上	欄

世別有題爲華嚴三昧章者. 然其文大同此

章. 今謂是乃後學誤以今章殘編爲三昧章

者耶. 故探玄記說十重唯識. 曰上來所明約

敎就解而說. 若就觀行亦有十重. 如一卷華

嚴三昧中說云. 然考世所題爲三昧章者. 總

無其文. 故知彼非其於探玄記所指者必矣

正德四年納錦綾山曼陀羅院

華嚴發菩提心章

魏國西寺沙門法藏述

發心第一     簡敎第二    顯過第三

表德第四

初中問曰. 云何名爲發菩提心. 答曰. 依起信

論有三種心. 一者直心. 正念眞如法故. 二者

深心. 樂修一切諸善行故. 三者大悲心. 救度

一切苦衆生故. 依此三心各曲開十門. 就初

直心中具有十心. 一者廣大心. 謂誓願觀一

切法悉如如故. 二者甚深心. 謂誓願觀眞如

要盡源底故. 三者方便心. 謂□心簡擇趣眞

方便故. 四者堅固心. 謂設逢極苦樂受此觀

心不捨離故. 五者無間心. 謂觀此眞如理盡

未來際不覺其久故. 六者折伏心. 謂若失念

煩惱暫起. 卽覺察折伏令盡使觀心相續故.

七者善巧心. 謂觀眞理不□隨事巧修萬行

故. 八者不二心. 謂隨事萬行與一味眞理融

無二故. 九者無□心. 謂理事旣全融不二. 還

令全理之事互相卽入故. 十者圓1明心. 謂頓

中	欄

觀法界全一全多同時顯現無障無□故. 第

二深心中亦具十心. 一者廣大心. 謂於遍法

界一切行門誓當修習學故. 二者修行心. 謂

於此無邊行海對緣修造故. 三者究竟心. 謂

凡所修學要當成就乃至菩提故. 四者忍苦

心. 謂能忍大苦修諸難行不以爲難故. 五者

無厭足心. 謂頓修多行情無厭足故. 六者無

疲倦心. 謂於一一難行多時勇悍無疲倦故.

七者常心. 謂於一一行各盡未來際. 念念相

續□不斷故. 八者不心果報心. 謂修此諸行

不心人天二乘果故. 九者歡喜心. 謂凡修諸

行稱本心心皆大歡喜故. 十者不顚倒心. 謂

凡所修行皆離二2乘俱絶三輪故. 第三大悲

心中亦具十心. 一者廣大心. 謂於一切衆生

皆立誓願. 將度脫故. 二者最勝心. 謂度彼要

當得佛果故. 三者巧方便心. 謂心度衆生巧

方便法要當成熟故. 四者忍苦心. 謂堪忍代

彼一切衆生受大苦故. 五者無厭足心. 謂於

一一難化衆生化以無量方便無厭足故. 六

者無疲倦心. 謂化難化衆生設於無量劫荷

負衆生苦不以爲勞故. 七者常心. 謂於一一

衆生盡未來際念念無間不休息故. 八者不

心恩報心. 謂於諸衆生作此廣大饒益終不

希望毛端恩報故. 九者歡喜心. 謂令衆生得

安樂時. 通令得轉輪王樂釋梵天王乃至二

乘3乃大涅槃等樂故. 十者不顚倒心. 謂不見

能化及所化故

第二簡敎者. 問. 衆生修行爲要籍受持聖敎

方成行耶. 爲要須捨敎法行方成立耶. 答. 通

下	欄

辨此義略有十類衆生. 一者自有衆生元不

識敎. 懸捨聖言師自妄心. 或隨邪友違敎修

行以爲心要. 外現威儀內實朽欄. 巧僞□惑.

是魔徒黨. 此爲最惡人也. 二者自有衆生亦

背聖敎不讀經典. 唯以質直心隨逐前巧僞

人. 謂爲出要. 勤苦修行竟無所益. 此雖4勝

於前類猶非好人也. 此上二人俱捨聖敎不

得義理. 三者自有衆生聞前二人背敎爲損.

卽便唯讀聖言不解義意. 莫知修行. 唯以巧

僞傍依聖敎心名心利. 違自所誦順妄背眞.

此雖不捨聖言猶非好人也. 四者自有衆生

雖受持讀誦唯逐文句. 不知義理不解修行.

唯以直心讀誦爲業. 雖無巧僞勝過前人猶

非究竟. 此上二人俱不捨聖敎而不得義理

也. 五者自有衆生讀誦聖敎分知解行. 隨力

修行. 多讀文句少有修行. 雖是好人猶未究

竟. 六者自有衆生廣尋聖敎遍知解行. 漸5略

聖言. 而順敎修行. 取意專修不復多讀. 此雖

復勝前猶非究竟. 七者自有衆生受持聖敎

深會其意. 亡筌得實. 唯在修行不復尋言. 雖

捨敎筌猶非究竟. 八者自有衆生尋敎得旨.

知6一切法無不[&FFFF]#性. 是故於文字敎法亦不

待捨離. 持此順稱之敎則爲正行. 此雖不捨

敎而得眞猶非究竟. 九者自有衆生常受持

稱性之言敎. 遂得於敎不捨不著. □觀絶言

之眞理乃得於理亦不捨亦不滯. 俱起二行

故. 經曰. 聖說法聖默然者是其事也. 此雖理

事無□二行俱起猶非究竟. 十者自有衆生

尋敎得眞. 會理敎無□常觀理而不□持敎.

經數: 一八七八

經名: 華嚴發菩提心章

頁數: 六五二

上	欄

□誦習而不□觀空. 故1經曰. 成就第一誠諦

之語如說能行如行能說. 乃至學三世諸佛

無二語隨順如來一切智慧等. 此則理敎俱

融合成一觀方爲究竟也

第三顯過者. 問. 色空空色爲相卽耶. 爲不相

卽耶. 答. 有二門. 一顯過. 二表德. 第一顯過

中有四句. 謂卽亦不可. 非卽亦不可. 俱亦不

可. 俱非亦不可. 初中有二. 謂據人及法. 就人

有四句. 若色卽空有二過失. 一凡迷同聖過.

以凡夫見色卽是空故. 二聖智同凡過. 以所

證眞空卽是凡見色故. 若空卽色亦有二過

失. 一聖應同凡見妄色故. 二凡應同聖見眞

空故. 就法四句者. 若色卽空還有二過失. 一

壞俗諦過. 以靑黃等色卽是眞空則無別俗

故. 二者壞眞諦過. 旣以靑黃等相爲眞空則

別無眞空故. 若空卽色亦有二過失. 一壞眞

諦過. 以空是靑黃等則無眞空故. 二壞俗諦

過. 以眞空爲色則無妄色故. 第二非卽亦不

可者. 亦有二失. 據人四句者. 若色不卽空有

二失. 一者凡迷不成過. 以所見色非虛妄故.

二凡無悟聖過. 以所見妄色隔眞空故. 若空

不卽色亦有二失. 一聖智不成過. 以空取色

外是非眞空故. 二聖不從凡過. 以空異妄色

聖自聖故. 就法四句者. 若色不卽空亦有二

失. 一壞俗諦過. 以色不無性則待緣不得有

故. 二壞眞諦過. 以不會色歸空則無眞空故.

若空不卽色亦有二失. 一壞眞諦過. 以色外

斷空理非眞故. 二壞俗諦過. 以空非色妄無

2依故. 第三俱亦不可者. 謂若色卽空不卽空.

中	欄

空卽色不卽色. 亦有二種失. 初據人有二失.

一凡聖雜亂過. 二迷悟不成過. 次就法亦有

二常. 一二諦雜亂過. 二二諦不成過. 思不可

見. 第四俱非亦不可者. 謂若色非空非不空.

空非色非不色者. 亦有二種失. 就人有二失.

一迷無悟聖期. 悟不從凡過. 二聖凡雜亂二

位俱壞過. 二據法者亦有二失. 一二諦各別

俱不成過. 二二諦混雜失法體過. 思之可見.

第四表德者. 自有五門. 一眞空觀. 二理事無

□觀. 三周偏含容觀. 四色空章十門止觀. 五

理事圓融義

第一眞空觀法. 於中略作四句十門. 一會色

歸空觀. 二明空卽色觀. 三空色無□觀. 四泯

絶無寄觀. 就初門中爲四. 一色不卽空. 以卽

空故. 何以故. 以色不卽斷空故. 不是空也. 以

色擧體是眞空也. 故云以卽空故. 良由卽是

眞空故. 非斷空也. 是故言由是空. 故不是

空也. 二色不卽空. 以卽空故. 何以故. 以靑黃

之相非是眞空之理故云不卽空. 然靑黃無

體莫不皆空. 故云卽空. 良以靑黃無體之空

非卽靑黃故云不卽空也. 三色不卽空. 以卽

空故何以故. 以空中無色故不卽空. 會色無

體故是卽空. 良由會色歸空空中必無有色.

是故由色空. 故色非空也. 上三句以法揀情

訖. 四色卽是空. 何以故. 凡是色法必不異眞

空. 以諸色法必無性故. 是故色卽是空. 如色

空旣爾一切法亦然. 思之. 第二明空卽色觀

者. 於中亦作四門. 一空不卽色. 以空卽色故.

何以故. 斷空不卽是色. 故云非色. 眞空必不

下	欄

異色. 故云空卽色. 是故要由眞空卽色故令

斷空不卽色也. 二空不卽色. 以空卽色故. 何

以故. 以空理非靑黃故云空不卽色. 然非靑

黃之眞空必不異靑黃故. 是故言空卽色. 要

由不異靑黃故不卽靑黃. 故言空卽色不卽

色也. 三空不卽色. 以空卽色故. 何以故. 空

是所依非能依. 故不卽色也. 必與能依作所

依. 故卽是色也. 良由是所依故不卽色. 是所

依故卽是色. 是故言由不卽色故卽是色也.

上三句亦以法揀情訖. 四空卽是色. 何以故.

凡是眞空必不異色. 以是法無我理非斷滅

故. 是故空卽是色. 如空色旣爾一切法皆然.

思之. 第三色空無□觀者. 謂色擧體不異空.

全是3盡色之空故. 卽色不盡而空現. 空擧

體不異色. 全是盡空之色故. 卽空卽色而空

不隱也. 是故菩薩觀色無不見空. 觀空莫非

見色. 無障無□爲一味法. 思之可見. 第四泯

絶無寄觀者. 謂此所觀眞空不可言卽色不

卽色. 亦不可言卽空不卽空. 一切法皆不可.

不可亦不可. 此語亦不受. □絶無寄. 非言所

及. 非解所到. 是謂行境. 何以故. 以生心動念

卽乖法體失正念故. 又於前四句中初二句

八門皆揀情顯解. 第三句一門解終趣行. 第

四句一門正成行體. 若不洞明前解無以□

成此行. 若不解此行法絶於前解無以成其

正解. 若守解不捨無以入玆正行. 是故行由

解成. 行起解絶也

處理事無□觀者. 謂理事鎔融存亡逆順

通有十門. 一理遍於事門. 謂能遍之理性無

經數: 一八七八

經名: 華嚴發菩提心章

頁數: 六五三

上	欄

分限. 所遍之事分位差別. 一一事中理皆全

遍. 非是分遍何以故. 以彼眞理不可分故. 是

故一一纖塵皆攝無邊眞理無不圓足. 二事

遍於理門. 謂能遍之事是有分限. 所遍之理

要無分限. 此有分限之事於無分限之理全

同非分同. 何以故. 以事無體還如理故. 是故

一塵不壞而遍法界也. 如一塵一切法亦然.

思之. 此全遍門超情離見非世喩能肉. 如全

大海. 在一波中而海非小. 如一小波□於大

海而波非大. 同時全遍於諸波而海非異. 俱

時各□於大海而波非一. 又大海全遍一波

時不妨擧體全遍於諸波. 一波全□大海時

諸波亦各全□互不相□. 思之. 問. 理旣全體

遍一塵何故非小. 旣不同塵而小何得說爲

全體遍於一塵. 又一塵全□於理性. 何故非

大. 若不同理而廣大可得全遍於理性. 旣成

矛盾. 義極相違. 答. 理事相望各非一異. 故得

全收而不壞本位. 先理望事有其四句. 一眞

理與事非異. 故眞理全體在一事中. 二眞理

與事非一. 故理性□無邊際. 三以非一卽是

非異故. 無邊理性全在一塵. 四以非異卽是

非一故. 一塵理性無有分限. 次以事望理亦

有四句者. 一事法與理非異. 故一塵全□於

理性. 二事法與理非一. 故不壞於一塵. 三以

非一卽非異故. 一小塵□無邊眞理. 四以非

異卽非一故. □無邊理而塵不大. 思之. 問. 無

邊理性全遍一塵時外諸事處爲有理性. 爲

無理性. 若塵外有理則非全體遍一塵. 若塵

外無理則非全體遍一切事. 義甚相違. 答. 以

中	欄

一理性融故. 多事無□故. 故得全在內而全

在外無障無□. 是故各有四句. 先就理四句

者. 一以理性全體在一切事中時不□全體

在一塵處. 是故在外卽在內. 二以全體在一

塵中時不□全體在餘事處. 是故在內卽在

外. 三以無二之性各全在一切中故. 是故亦

在內亦在外. 四以無二之性非一切故. 是故

非內非外. 前三句明與一切法非異. 此之一

句明與一切法非一. 良爲非一非異故內外

無□. 次就事四句者. 一一事全□於理時不

□一切事法亦全□. 是故在內卽在外. 二一

切事法各□於理時不□一塵亦全□. 是故

在外卽在內. 三以諸事法同時各□故. 是故

全在內亦全在外無有障□. 四以諸事法各

不壞故. 彼此相望非內亦非外. 思之. 三依理

成事門. 謂事無別體. 要因眞理而得成立. 以

諸緣起皆無自性故由無性理事方成. 故如

波攬水以成動. 水望於波能成立故. 依如來

藏得有諸法. 當知亦爾. 思之. 四事能顯理

門. 謂由事攬理故則事虛而理實. 以事虛故

全事中之理挺然露現. 猶如波相虛令水體

露現. 當知此中道理亦爾. 思之. 五以理奪事

門. 謂事旣攬理成. 遂令事相皆盡. 唯一眞理

平等顯現. 以離眞理外無片事可得故. 如水

奪波波無不盡. 此則水存已壞波令盡. 六事

能隱理門. 謂眞理隨緣成諸事法. 然此事法

旣違於理. 遂令事顯理不現也. 如水成波動

顯靜隱經云. 法身流轉五道名曰衆生. 故衆

生現時法身不現也. 七眞理卽事門. 謂凡是

下	欄

眞理必非事外. 以是法無我理故. 事必依理.

理虛無體. 是故此理擧體皆事方爲眞理. 如

水卽波無動而非濕. 故卽水是波. 思之. 八

事法卽理門. 謂緣起事法必無自性. 無自性

故擧體卽眞. 故說衆生卽如不待滅也. 以波

動相擧體卽水故無異相也. 九眞理非事門.

謂卽事之理而非是事. 以眞妄異故. 實非虛

故. 所依非能依故. 如卽波之水非波. 以動濕

異故. 十事法非理門. 謂全理之事事□非理.

性相異故. 能依非所依故. 是故擧體全理而

事相宛然. 如全水之波波□非水. 以動義非

濕故. 此上十義同一緣起. 約理望事則有成

有壞. 有卽有離. 事望於理有顯有隱. 有一有

異. 逆順自在無障無□同時頓起. 深思令觀

明現. 是謂理事圓融無□觀也

第三周遍含容觀者. 謂事如理融遍攝無□

交參自在. 略辨十門. 一理如事門. 謂事法旣

虛相無不盡. 理性眞實體無不現. 此則事無

別事. 卽全理爲事. 是故菩薩雖復看事卽是

觀理. 然說此事爲不卽理. 二事如理門. 謂諸

事法與理非異. 故事隨理而圓遍. 遂令一塵

普遍法界. 法界全體遍諸法時此一微塵亦

如理性. 全在一切法中如一微塵. 一切事法

亦爾. 三事含理事無□門. 謂諸事法與理非

一. 故存本一事而能廣容. 如一微塵其相不

大而能容攝無邊法界. 由刹等諸法旣不離

法界. 是故俱在一塵中現. 如一塵一切法亦

爾. 此事理融通非一非異. 故總有四句. 一一

中一. 二一切中一. 三一中一切. 四一切中一

經數: 一八七八

經名: 華嚴發菩提心章

頁數: 六五四

上	欄

切. 各有所由. 思之. 四通局無□門. 謂諸事法

與理非一. 卽非異. 故令此事法不離一處. 卽

全遍十方一切塵內. 由非異卽非一故. 全遍

十方而不動一位. 卽遠卽近卽遍卽住無障

無□. 五廣陝無□門. 謂諸事法與理非一卽

非異. 故不壞一塵而能廣容十方刹海. 由非

異卽非一故廣容十方法界. 而微塵不大. 是

則一塵之事卽廣卽陝卽大卽小無障無□.

六遍容無□門. 謂此一塵望於一切由普遍

卽是廣容. 故遍在一切中時卽復還攝彼一

切法全住自一中. 又由廣容卽是普遍故令

此一塵還卽遍在自內一切差別法中. 是故

此一塵自遍他時卽他遍自. 能容能入同時

遍攝無□. 思之. 七攝入無□門. 謂彼一切望

於一切. 以入他卽是攝他故一切全入一中

之時卽令彼一還復在自一切之內同時無

□. 又由攝他卽是入他故一法全在一切中

時還令一切□在一內同時無□. 思之. 八交

涉無□門. 謂一法望一切有攝有入通有四

句. 謂一攝一切一入一切. 一切攝一一切入

一. 一攝一法一入一法. 一切攝一切一切入

一切. 同時交參無□. 九相在無□門. 謂一切

望一亦有入有攝. 亦有四句. 謂攝一入一. 攝

一切入一. 攝一入一切. 攝一切入一切. 同時

交參無障無□. 十普融無□門. 謂一切及一

皆皆同時更互相望一一具前兩重四句. 普

融無□準前思之. 令圓明顯現稱行境界無

障無□. 深思之令現在前也

第四色空章十門止觀者. 第一會相歸性門.

中	欄

於中有二種. 一於所緣境會事歸理. 二於能

緣心攝將入正也. 第二依理起事門者. 亦有

二種. 一者所歸理非斷空. 故不□事相宛然.

二者所入止不滯寂. 故復有隨事起修妙覺

觀. 第三理事無□門者. 亦有二種. 一由習

前理事能通交徹故今無□也. 二雙現前故

遂使止觀同於一念頓照故. 第四理事雙絶

門者. 由事理雙觀互相形奪故遂使而雙俱

盡非理非事寂然雙絶. 是故令止觀雙泯□

然無寄也. 第五心境融通門者. 卽彼絶理事

之無□境與彼泯止觀之無□心. 二而不二

故不□心境. 而冥然一味. 不二而二故不壞

一味. 而心境兩分也. 第六事事相在門者. 由

理帶諸事全遍一事. 是故以卽止之觀於一

事中現一切法. 而心無散動. 如一事一切亦

爾. 第七彼此相是門者. 由諸事悉不異於理

理復不異於事. 卽是一切而念不亂. 如一事

一切亦爾. 第八卽入無□門者. 由交參非一

與相含非異體無二故. 是故以止觀無二之

智頓現. 卽入二門同一法界卽心無散動也.

第九帝網重現門者. 由於一事中具一切. 復

各具一切. 如是重重不可窮盡. 如一事旣爾

餘一切事亦然. 以止觀心境不異之目頓現

一切. 各各重重悉無窮盡. 普眼所□朗然現

前而無分別. 亦無散動也. 第十主伴圓備門

者. 菩薩以普門之智頓照於此普門法界. 然

擧一爲主一切爲伴. 主伴伴主皆悉無盡. 不

可稱說. 菩薩三昧海門皆悉安立自在無□.

然無異念也

下	欄

第五理事圓融義者. 亦有十門. 第一理事俱

融門. 事虛理實相攝全收融成十義. 一緣起

事法以虛空無性故擧體全理也. 二眞性理

法以眞實故不□擧體全事也. 三由前二義

不相離故理事俱存. 四由二義相奪故理事

雙絶也. 五事全理而事不壞. 六理全事而理

不失也. 七二俱存而俱不立. 八俱亡而俱不

泯. 九前八相順而俱現. 十皆各相奪而不泯.

□會意思之

第二理法隱顯門. 理性隨事隱顯融通亦有

十義. 一以理全事故理隱也. 二事全理故理

顯也. 三以前二不相離故隱顯俱立也. 四以

二義相奪故非隱顯. 五以全事而不自失故

卽隱常顯也. 六以事盡而不泯他卽顯常隱

也. 七此二不相離故卽俱隱俱顯也. 八相奪

二亡故俱非隱現也. 九由前八義同一理性

不相□故同時俱顯也. 十同時相奪義無不

盡泯. 同一味亦非一也. 深思可見. 又單隱單

顯各有1十義. 及俱存俱泯十義思惟可知

第三事法存泯門. 事相隨理存亡自在亦融

成十義. 一以事全理故事泯也. 二以理全事

故事存也. 三以前二不相離故亦存亦泯. 四

以二相奪故非存非泯也. 五以擧體全理事

方成故卽泯而存也. 六以事擧體全成理無

不蕩盡故卽存而泯也. 七以二義相順故卽

泯俱存. 八相奪故卽存卽泯俱泯也. 九以前

八義同一事法存亡自在無□俱現故也. 十

以同時相奪義故無不盡. 圓融□超出情表.

亦深思可見. 單存單泯等十義準前思之

經數: 一八七八

經名: 華嚴發菩提心章

頁數: 六五五

上	欄

第四事事相在門. 諸法緣起力用相收亦有

十義. 一衆緣起法. 於中若無一緣餘一切緣

全不成故. 是故卽一緣有力能攝一切. 餘□

無力攝在一中. 卽一現多隱也. 二以多唯一

故. 是故卽多緣有力而能收一. 一緣無力攝

在多中. 卽多現一隱也. 三由前二義不相離

故無□俱現也. 四以各相形奪無不盡故卽

非隱非現也. 五由有力攝他時必無力入他

故現卽隱也. 六無力入他時必有力攝他. 故

隱卽現也. 七俱攝無不俱入. 故隱顯俱現也.

八俱攝俱入必不俱. 故隱顯斯絶也. 九以前

八義同一緣起故自在俱現前也. 十各相形

奪超然無寄. 圓融絶慮也. 亦深思會意可以

準知. 又單攝單收入等十義準前思之

第五一事隱現門. 一事望多有攝有入. 隱顯

自在亦有十義. 一由攝多故一現也. 二由一

入多故一隱也. 三以攝入同時一法故亦隱

亦顯也. 四全攝相奪各盡故非隱非現也. 五

由一能攝多方能入於多. 是卽現常隱也. 六

由入多故方能攝多. 是卽隱常現. 七由具前

六義方爲一. 故俱隱俱現也. 八二義同一相

奪俱盡. 故非隱非現規. 九合前八義同在一

法. 無□頓現前. 十由前諸義各相奪盡泯然

無寄□超言慮卽俱泯也. □各去情如理思

之. 又如攝入具隱顯有此十義. 當知隱現具

攝入亦有十義. 準思之

第六多事隱現門. 多事望一有攝有入. 隱顯

自在亦有十義. 一由多攝一. 故多顯也. 二

由多入一. 故多隱也. 三以顯入俱現故亦隱

中	欄

亦現也. 四攝入相奪故俱非也. 五以多能攝

一方能入一卽顯常隱. 六以多能入一方能

攝一. 故卽隱常顯也. 七以具前二義方爲多

故卽隱卽現俱現也. 八同體二義必相奪盡.

卽隱顯非也. 九合前八義同時頓現相現前

也. 十以前法義1各相形奪泯然超絶. 準前思

之. 又隱顯具攝入十義同前思推

第七事事相是門. 緣起事法展轉相成體互

相無彼此相. 是亦有十義. 一於大緣起中若

無一緣起非直所起不彼能起. 緣體亦不成.

是故一緣是能成爲有義. 多緣所成無體. 是

空義. 是卽多歸於一. 故一存多泯也. 二多亦

爲一. 故多爲能成. 是有義. 一爲所成. 是空

義. 是卽一歸於多. 故存一泯. 三兩門二義□

不相離故卽存亡俱現. 四形奪俱盡故卽存

亡俱泯也. 五一爲能成必有所成. 故是則攝

2多同一之有. 卽是廢自同他之空也. 六多爲

能成必有所成. 故亦攝廢同前. 七一多各二

不相離. 故無□俱現也. 八攝廢同體定不得.

故卽俱非也. 九一多緣起隨義成立. 故則相

是存亡俱存現前. 十能所存亡空有俱盡. 故

泯然超絶也. 深思可知

第八一多存泯門. 然一望多有攝他廢自. 相

是存泯亦有十義. 一此法有攝他同己. 故自

存也. 二廢己同他. 故自泯也. 三收廢俱現. 故

亦存亦泯也. 四以二義全奪故俱非也. 五非

盡己同他. 無己盡他同己. 是故卽泯常存也.

六反上句. 故卽存常泯也. 七二義不相離. 故

存卽泯泯卽存俱現也. 八相奪全盡故存泯

下	欄

泯存俱非也. 九合前八義一事法不相障□.

俱現前也. 十法義同體相奪俱盡故超然絶

慮也. 思不可也

第九多事存泯門. 然多望一旣攝他廢自. 相

是存亡亦有十義. 一以多有攝一同己故多

存也. 二以多有廢自同一故多泯也. 三以前

二義不相離故存泯雙現. 四形奪俱盡故雙

非也. 五以非不攝一同多無以廢多同. 一是

故存卽泯也. 六非不同一. 無以攝一故泯卽

存也. 七由存卽泯故有泯. 由泯卽存故有存.

二義不相離故存泯泯存俱現前也. 八由存

無不泯故非存. 由泯無不存故非泯. 二義形

奪兩亡故俱非也. 九由八義同位相順法體

方立. 是故圓通無□俱現前也. 十由前諸義

各互相奪定取不得. 是故無不超絶. 挺然無

寄唯證相應也. 會意思之

第十圓融具德門. 然上法門□同大緣起無

障□圓明自在. 亦有十義. 一諸門融合圓明

頓現具足一功. 二隨擧一門亦具一切. 三隨

擧一義亦具一切. 四隨擧一句亦具一切. 五

以此圓融俱總相. 是故融攝一切. 六俱是別

相. 莫不皆是所攝一切. 七俱是同相能所攝

義齊均故. 八俱是異相. 義各別不離故. 九俱

是成相. 緣起義門正立俱現故. 十俱是壞相.

緣起無作同一味故. 3然此具德門中一法法

爾性具善惡. 故經曰. 於一微塵中各示那由

他無數億諸佛於中而說法. 於一微塵中現

無量佛國須彌金剛圍世間不迫作. 於一微

塵中現有三惡道天人阿修羅各各受業報.

經數: 一八七九

經名: 華嚴經關脈義記

頁數: 六五六

上	欄

如斯□是實事非變化作. 是法性實德法爾

如此也. 如上之義去情深思可知. 然此此十門

同時相應爲一緣起. 就初門中有十義圓融.

隨一各具餘一切義. 如初門旣爾餘理法隱

顯等九門亦然. 但隨門異耳. 是故一一門中

各有十百千等. 思之可見又此上法義中各

有解行境. 會意思之. 此則略辨理事圓融. 若

能熟思便法理現前. 則華嚴義旨由此少聞

耳

華嚴發菩提心章終

1花嚴經關脈義記

夫以三乘漸次究之者可測其津涯. 一乘圓

融尋之者莫知其源底. 良以稱性之說窮法

界而遍十方. 無盡之談周刹海而該九世. 重

重互現本末異而參差. 轉轉相由主伴分而

交映. 卷則一言無外. 聲聞掩視聽於中延. 展

則塵算難知. 文殊仰進推於後位. 豈凡情之

測非淺識之能思. 但能聽習數年彌增愛樂.

依傍師訓有少見聞故. 私記爲篇名爲關脈

義記也. 今略斷簡此經. 上下文意乃有多勢

不同. 且以四勢明之. 餘者准思取解. 言四勢

者. 一展轉無盡勢. 二卷攝相無勢. 三卷展無

□勢. 四問答取之文勢. 第一展轉無盡者. 復

有二門. 一展一爲多. 二類結成本. 第一展一

爲多者. 創展取淸淨法界. 爲理智兩門. 卽開

中	欄

菩提涅槃之異. 又理開體用. 卽題中大方廣

三字是也. 又智分因果. 卽題中佛花嚴三字

是也. 卽總以名而貫穿得成詮表. 卽題中經

之一字是也. 然統前括後而有七字差別. 合

爲一部經題目也. 又展此題目以爲第一會.

於中五海等是理. 十智等是智. 依正兩報爲

果. 莊嚴童子爲因. 今卽理智因果□彰. 所以

展成一會. 總爲所信之果會也. 又展此一會

爲後七會. 於前因中. 別開信解行願證及會

信解等不同. 以爲六會. 總爲能信之因會也.

以一一會信解皆有所信果故. 是故通前總

有七個會也. 以能信等法皆託境而生非自

起故. 又能此信等法滿已必證入法界故. 有

第八爲所證入會也. 以信等法皆證入法界

方究竟故. 言別開信等及會解等不同者. 卽

從前第二會終盡等六會. 通明信等五位. 卽

總是因行造修. 第七第八別明行證. 卽理智

冥契. 此就解行證趣不同. 卽總分爲八個會

也. 又於證中. 自分爲五十五會. 卽第八會

中. 初從文殊終至末後普賢是也. 以證依人

顯法界德故. 卽通前後總有六十三會也. 以

解行證等同時無前後故. 又展一一知識會.

卽無盡重重會. 如仙人執手令善財見不可

說不可說微塵等會也. 又下文云. 於普門國

見三千大千世界微塵等諸善知識. 此等卽

爲無盡重重會也. 當如文知之. 旣一知識所

如是重重. 餘亦准之. 又展不可說不可說會.

遍諸異類同類微塵毛道菩薩主伴重重等世

界. 總通本末會故. 卽爲無極重重會也. 准經

下	欄

結通文思之第二類結成本者. 卽展前無

盡重重之會. 通十方徹三際盡同類異類等

世界微塵等一一重重(具十)會一一說十顯無盡

故. 卽總略結此等會目爲下本. 有十萬偈也.

又展此下本. 盡同類異類等世界盡十方各

盡同類異類等世界遍法界盡同類異類世界

微塵等刹一一重重(具十)說十表無盡及主伴重

重故. 總略結此說目爲中本. 有四十九萬八

千八百偈也. 又展此中本. 盡一切同類異類

一切世界等盡一切十方盡一切同類異類世

界等一切世界等一切重重(具十)及一切主伴重

重據本門中一切重重(具十)本門及主伴重重說

故. 復總略結此說爲上本. 有十三千大千世

界微塵數偈也. 又展此上本. 盡一切重重(具十)

十方盡一切重重(具十)三世盡一切重(具十)同類異

類世界盡一切重重(具十)微塵毛道盡一切重重

(具十)本門中一切重重(具十)本門內及主伴一切重

重(具十)內等重重(具十)一切轉轉說故. 卽總略結此

一切一切重重(具十)說爲無盡重重(具十)說爲廣本

也. 故下文云. 以大海等墨須彌山聚筆. 書寫

此經一一品及至一一句中義味. 猶不能盡.

廣如經說. 一品旣爾. 餘品及主伴旣爾. 餘一切

品及主伴亦然. 一切品及主伴旣爾. 餘一切

重重(具十)品及主伴亦然. 旣一切重重(具十)品及主

伴旣爾. 一一文句味重重(具十)及主伴亦然. 一

一文句味及主伴旣爾. 卽所依之處重重(具十)及

主伴重重亦然. 此卽不可知其分齊. 非言說

筆墨之所能顯也. 此則遍無盡重重(具十)十方法

界微塵毛端等一一(具十)重重及主伴無盡一切

經數: 一八七九

經名: 華嚴經關脈義記

頁數: 六五七

上	欄

重重之極說也. 若據此說. 有無盡重重(具十)及主

伴眷屬一切重重(具十)本也. 准經結文知之. 故

經云. 若欲具足演說一句法. 於阿僧祇劫不

可盡等. 准因陀羅喩思之. 總結爲普眼重重

(具十)會也. 如是等展轉盡無極之重重(具十)說也.

餘本門中重重(具十)本門. 及本門中重重(具十)門

盡未來過去旣在. □同體異體相卽相入及

相攝等同時重重(具十)准以知之. 故經云. 不可

說劫猶可盡說. 不可說不可盡. 及果海不可

說者. 是此義也. 是卽十佛圓融之會也. 然此

展轉盡無窮之極說者. 皆從最淸淨法界所

流. 卽是無差別之差別也. 故論云. 無不從法

身流等. 唯以思之. 上來且據一勢. 就可結集

及可顯說. 如是更有餘多勢及餘多本. 現說

常說不可顯其分齊及可知者. 准以類知. 如

性起品說思之

第二卷攝相無者. 復有三門. 一攝廣就略. 二

以義圓收. 三攝末歸本. 第一攝廣就略者. 卽

總卷現說常說以爲不切無盡重重(具十)之極說

也. 以於現說常說之中借事顯發. 知餘不可

說不可說. 非筆墨所能記之. 經經云. 我之所

演暢. 如海微□也. 又卷無盡重重(具十)圓融無

無極之說. 以爲廣本. 以一一文句. 後皆結通

重重(具十)無盡無盡(具十)一切說故. 又卷廣本以

爲上本. 以文文句句皆結通盡一切同類異類

重重(具十)世界等及主伴眷屬一切重重(具十)無不

盡故. 又卷上本爲中本. 以會會品品之後皆

遍周法界及塵道毛端一切重重(具十)無盡普結

通故. 又卷中本. 以皆結通盡前會處重重故.

中	欄

又卷下本爲其一會. 然隨其一會. 皆悉具故.

所言具者. 一切說十. 表無盡也. 又總卷一會.

爲人法兩門. 卽前法後人會也. 又卷爲心境

圓證. 卽初從文殊會至普賢會也. 又卷爲七

字. 卽經題中能詮所詮理智因果悉具足故.

如前辨. 又卷七爲三. 亦是卷三爲二. 亦是卷

二爲一. 亦是卷一非一. 亦是以性含萬德無

事不充故第二以義圓收者. 今取文勢義

言. 通明一部總有四字. 亦文義具足. 何者爲

四. 一敎. 謂文雖浩汗. 唯一敎字所收. 卽題中

經字是也. 二義. 義門無量. 但一緣起義所攝.

卽題中方廣是也. 三成. 謂解行因果德用等.

雖各成不同. 據其成立. 唯一成所攝. 卽題

中佛花嚴等是也. 四處. 謂一切重重無盡同

類異類重重無盡會處. 唯一處所目. 卽會所

依處也. 今以總卷而言. 然義唯一性. 敎唯一

文. 成唯一念. 處唯一塵. 何以故. 一卽一切

故. 一切卽一故. 經云. 知一卽多多卽一. 義味

淸淨悉具足等. 又云. 一中解無量. 無量中解

一等故. 統法師云. 一言無不略盡. 殊說更無

異盈. 此之謂也第三攝末歸本者. 今案前

題目. 然則大之一字是一部通名. 所□果海.

方廣二字是果海德能. 通明一部緣起作用.

佛之一字能證之智. 通明一部能說之人. 花

嚴之因通明一部解行圓滿. 又攝用歸體唯

理也. 攝因歸果唯佛也. 又以法成人. 人無自

性則眞姓也. 性無自性則非性也. 總以詮此

義爲敎. 敎卽非敎也. 何以故. 文字性離卽解

脫故. 果海離言不可說故. 是則差別亦無差

下	欄

別也. 論云. 無不還證此法身. 斯之謂也

第三展卷無□者. 先明展後明卷. 初展者. 開

用異體. 則用有殊. 緣性差別. 法門不同. 卽

大方廣是也. 開因異果. 則解行不同. 彼證差

別. 師弟有異. 卽佛花嚴是也. 卽經縷縫綴詮

示有殊. 卽一切無盡重重(具十)說也. 廣如前辨.

准知之. 二卷者. 復有五門. 一以位統收. 二

攝會從人. 三以人明法. 四境智圓融. 五泯同

果海. 第一以位統收者. 然此經文雖復無盡.

總爲三節統收. 所謂解行證也. 就解之中. 自

分爲二境. 卽第一會中擧佛依正兩果勸生

信樂. 則案此文名爲擧果勸修生信分也. 二

解. 從第二會修盡第六會. 廣明五位次第生

解之相. 則案此文名爲修因契果生解分也 .

二. 第七一會復明前五位成行之修. 卽會前

諸解以成其行. 則案此文名爲託法進修成

行分也. 何以知者. 重會普光卽其事也. 若

不爾者. 何不重會以第一第三會. 以第二會

是說信解之始. 今旣會解成行. 理須從信爲

首. 是故重會普光意在此也. 亦可顯諸會同

時第二七日頓普宣說無前後殊. 何者. 以單

說重說皆同第二七日也. 三. 第八一會復說

五位依人入法證前所擧之果. 則案此文名

爲依人入證成德分也. 何以得知. 證前所擧

之果者. 初旣□樂前果. 以生信解. 旣會解

成行. 卽證前果. 是故會卽前會也. 若不爾者.

因擧前果得生信解. 旣會解成行. 豈別證耶.

今據文義相生. 所以得知後會卽前會也. 是

故總爲三節. 極順經文. 如上所明思之可解.

經數: 一八七九

經名: 華嚴經關脈義記

頁數: 六五八

上	欄

第二攝會從人者. 後總括以爲一會. 唯第一

會也. 何者. 以第一會是前解等所依之境. 至

後解滿卽會前差別. 成一圓融行德. 證入前

法. 究竟亡言. 是故第八寄人明證入法界. 有

斯意也. 言寄人明者. 卽第八會中如來自入

師子奮迅三昧. 令諸菩薩皆入法界. 是前所

擧之果勸令□樂. 卽當前第一會也. 以如來

自入奮迅三昧欲令菩薩悉證入故. 又如從

文殊終至瞿夷. 是前修因契果生解之相. 卽

當前五個會也. 以善財詢問諸人. 別心信解.

廣遍知故. 後從摩耶至末後文殊. 是前託法

進修成行. 卽當第七會也. 以第七會中修行

已終. 至後文殊授其瓔珞. 以顯正行圓滿令

修福故. 摩耶是一切諸佛諸佛之母. 以表行

成能生佛故. 普賢居後. 當緣起法界. 以表

行成德證入故. 卽當第八會也. 以見普賢菩

薩卽見微塵數善知識等. 第三攝人從位者.

謂知識會中. 又始從文殊終至瞿夷. 總有四

十一人. 名爲寄位修行相. 寄前信等五位. 依

人心解. 漸次修行也. 第二初從摩耶後至德

生童子等. 總有十一人. 名爲會緣入實相. 卽

會前五位成行契證法界也. 第三彌勒一人.

名爲攝德成因相. 卽攝前行德爲證入正因.

與前成證不同故開二位也. 第四後文殊一

人. 名爲智照無二相. 卽行成究竟朗悟在懷.

照前解行唯一實大智. 更無無前後明昧等

也. 第五普賢一人. 名爲顯因廣大相. 卽始覺

同大智現前遍周法界無處至不. 普苞容入

也. 第四境智圓融者. 復就前人中. 總束爲

中	欄

二. 文殊是能證之大智. 卽前解行等也. 二普

賢是所證也也之法界. 卽前所信所入也. 何

者. 以文殊當般若位. 普賢當法界門也. 所

以者. 師云. 三藏言有經作如是說. 又案此經

中意義文勢深有此意. 又古尊德旣判後文

殊名爲智照無二相. 故知前諸人總是後文

殊一人. 故下文云. 善財還經一百一十城復

至文殊者. 是此意也. 又文云. 文殊師利敎我

相算等法. 又長者云. 文殊師利憶念力故等.

又下文云. 善男子文殊師利是汝善知識. 能

令汝得生如來家. 長養善根積功德聚. 乃至

滿足大願淨諸法門. 皆由文殊師利威神力

等智旣圓滿得證法界. 所以因滿. 普賢居後.

故下文云. 我於一一毛孔中現佛境界諦觀

察等. 又云. 汝且觀我淸淨法身等. 解云. 旣

令觀淨法身. 故知善財見普賢. 卽是證法界

也. 又束爲一. 謂境智冥契無有差別. 是故後

文殊更無身相. 何故如是. 以初見文殊卽善

財信心之始. 後不見卽善財智滿之終. 中間

諸人皆是善財修行次第. 以善財障盡惑除

未始動念. 是故反照唯是初心更無異也. 後

不見者有思意也. 故經云. 從文殊師利智慧

所起等. 又論云. 始覺同本覺. 無始覺之異. 此

謂之也. 第五泯同果海者. 謂因行圓滿沒果

海中. 離始離終圓滿具德. 亡言絶慮唯證相

應也. 如是卷展無□同時隨說爲門. 竟無前

後. 是故卷展有斯無□難申述也. 當如文思

之. 故經云. 如是眞佛子. 甚深微妙義. 衆生欲

思量. 迷亂心發狂. 此謂之也

下	欄

第四問答取文者亦二. 一問答會違. 二結勸

修學. 第一問答會違者. 問前旣言摩耶會. 前

會已而有十人者. 此顯緣起實德. 託十以表

無盡也. 何者. 以不離摩耶. □是摩耶之實德

也. 卽寄前五位三世界同修至究竟也. 故經

云. 我是一切諸佛之母. 一切諸佛皆從我生

等. 亦可表示諸位卽異鎔融卷舒無□. 是故

一一位卽辨成佛者. 意存此也. 問摩耶無體.

但會前諸位成身. 餘人亦復如然. 何悉不具

十耶. 答但摩耶中具此十人者. 卽是前一一

人所皆具足也. 何以故. 摩耶卽會前諸人. 總

以爲一身故. 以一一人卽是摩耶. 摩耶卽是

一一人. 故今獨摩耶中具者. 有斯意也. 問摩

耶卽是前諸人. 卽言此具餘亦具者. 亦可諸

人卽是後摩耶. 何不前具後不具. 答摩耶是

總. 餘是別. 但使總具別卽具. 何者. 別未究

竟. 總究竟也. 若未究竟. 別無可別. 何得具

也. 是故摩耶中具者. 卽是餘人中亦具也. 問

八會之中. 何故昇天四會皆言不起菩提樹

及自會而昇餘等. 云何人中三會不言不起

此而昇彼耶. 答此有二意. 一據解. 二約行.

初解中復三. 一近二遠三總. 初近者. 以人中

三處同在人間. 據地無有異. 法爾相攝此不

待言. 所以不言不起此而昇彼也. 二遠者. 以

人天類別復懸隔不同相攝難知. 所以帶前

而明赴後. 此卽緣起無□諸會同時也. 三總

者. 以總攝別. 別在總中. 昇降不同. 皆云不離

覺樹. 互相融遍門自有殊. 雖去彼中. 而□在

經數: 一八七九

經名: 華嚴經關脈義記

頁數: 六五九

上	欄

此. 爲表生物解故. 云不起此而昇彼也. 二就

行者復二. 一申義. 二釋防. 初者. 然昇天等

會據解託處爲言. 解滿卽行證無差. 所以後

二不論也. 又不類天者. 有斯意也. 二者以信

自無正値位. 是故兩處不言也. 問上云. 善財

至後文殊卽云智滿反照. 唯是初心更無異

者. 何以經明善財歷諸位耶. 答經歷諸位者

有二種. 一者約敎行布言. 故有次位. 節級不

同. 善財歷位據此而論. 二者約義. 以大緣

起法界同時具足無有次位前後等. 則善財

一生案此而說. 今以兩義合辨. 然歷位不離

初心. 一生未移多劫. 經所明者具斯意也. 故

經云. 一念卽無量劫. 無量劫卽一念等. 今

若以敎攝義而言. 是則名爲同敎一乘. 若以

義攝敎而言. 是則名爲別敎一乘也. 然善財

歷位不離初心. 者據斯說也. 問何故末後知

識更無指後及結說等耶. 答結會文殊因已

究竟. 指歸後位卽證入融通. 見一卽一切理

圓. 是故更無指結也. 故經云. 善財於普賢菩

薩相好支節諸毛孔中. 見不可說不可說世

界海諸佛充滿. 一一如來以不可說不可說

大菩薩衆以爲眷屬等第二結勸修學者.

上來序經中少意. 如管窺天. 餘勢多端. 莫知

涯際. 盡窮來劫. 誓畢修行. 唯願捨身受身常

生此會. 如善財心念. 一切世界經終火起. 乃

至六天悉燒盡. 要當入此劫火中心法. 誓鎧

心眞實. 若有信歸修學速證菩提. 隨分見聞

必成堅種. 當須發大歡喜. 自慶希逢也. 故

經云. 善財汝應發大歡喜. 不久當得大果報.

中	欄

故菩薩於無量劫修. 汝今一生皆悉具得. 乃

至其有欲得如是法者. 應如善財之所修學

等. 又云. 過去諸佛專心菩提修習此行. 於無

量劫諸有爲中受無量苦. 猶不値遇. 乃至云.

得大善利. 成滿大願. 親近諸佛. 爲佛眞子.

必成佛導等云云

1華嚴關脈義記

無□勢. 四問答取文勢

第一展轉無盡者. 復有二門. 一爲多. 二類

結來本. 初者展最淸淨法界. 爲理智兩門.

卽分菩提涅槃之異也. 又理開體用. 智分

因果. 卽題中大方廣佛華嚴是也. 總以前

後連合巧成詮表. 卽題中經之字是也. 然

卽該括始終. 撮其機要. 爲七字. 以統收一

部文義. 爲題目也. 又展此題目爲第一會.

於中初明十海等是理. 卽大方廣也. 十智

等是智. 卽華嚴也. 廣說蓮華藏世界海等.

卽十智所成之果也. 略辨威光童子等修

行. 卽依果所起之圓用也. 總辨理智因果

不同. 所以展成一會也. 卽所信之果會也.

展此一會爲後七會. 於前因中. 別開修行

願等及會修行幷會別行等不同. 所以展

爲七會也. 卽能證之因會也. 以一一會皆

有所信果. 是故通前有八會也. 以十住等

行皆託境而生非自起故. 又行融因滿必

證入法界. 是故有通後九會也. 言別開住

下	欄

等及會修行不同者. 卽初說第二會. 終盡

第六會. 通辨住等諸位. 卽明因行造修歷

位差別也. 第七第八別兩行融攝無二爲

一. 普賢無障□行也. 此等行因必入法界

方乃究竟. 所以一部經中廣明斯法. 昇降

不同. 總有九箇會也. 又於所證之中. 自分

爲五十五會. 卽初從覺城終至普門會等

是也. 以證契於事深法界德差別故. 是故

通前本會. 總有六十四會也. 卽此寄人明

法顯別敎. 依人異餘2敎故. 又展一一知識

會爲無盡重重會. 以一切融無□故. 如仙人

執手. 令善財見不可說不可說佛刹一一佛

刹有微塵數等諸佛會是也. 亦卽下文. 向

普門國. 見三千大千世界微塵等諸善知

識會. 此等卽爲無盡重重會也. 廣如經辨

3唯知之. 旣於一知識所. 有如是重重會.

餘亦*誰4亦. 又展如是等不可說不可說

無盡重重會. 遍諸異類同類世界及微塵

毛道一切世界海等. 主伴重重總過本末重

重無盡等會. 故有無盡重重(滿十)會也. 准經

結通等文思之. 第二類結來本者. 今案此

下文勢及諸傳記. 略而言之. 有其五本. 一

總結前六十四會5以下本. 以五千五會等

皆是第九會攝故. 有十萬偈三十九品也.

二總結前無盡重重會以爲中本. 以一一各

盡同類異類等世界及盡一一世界等十方

法界各盡同類世界微塵中刹一一重重(滿十)

及盡主伴重重(滿十)故. 有四十九萬八千八百

偈一千四6百也. 三又結前不可說不可說

經數: 一八七九

經名: 華嚴經關脈義記

頁數: 六六○

上	欄

無盡重重會以爲上本. 以一一各盡一切同

類異類世界等一切世界各盡一切同類異

類世界等一切十方各盡一切同類異類世

界等微塵中刹各盡一切同類異類世界盡

重重(滿十)及一切主伴等及塵中刹重重(滿十)各

盡同類異類世界中重重(滿十)本門內一切重

重(滿十)及本門中重重(滿十)故. 有十三千大千世

界微塵數偈四天下微塵數品也. 四又結

盡一切一切重重(滿十)世界海等盡一切一切

(滿十)重重(滿十)法界盡一切一切(滿十)十方盡

一切一切(滿十)重重(滿十)世界微塵等刹盡一切

一切(滿十)同類異類等世界盡一切一切(滿十)微

塵毛道盡一切一切重大門等重重(滿十)及本

門等主伴一一(滿十)一切轉一切轉說故. 以

爲喩一切轉一切轉說本也. 故下文云. 以

大海量等墨須彌山聚筆. 書寫此經一一

品乃至一一句中義味. 猶不能盡. 又六十

二云. 此普眼法門一一品中一一門一一

法一一義等句不得少分. 何肉能盡. 廣如

經說. 此不可定其偈數及品目多少也. 一

品一門等旣爾. 餘品餘門及主伴等旣爾.

一切門及主伴等亦然. 一切品一切門及

一切主伴等旣爾. 一切一切(滿十) 重重(滿十)品

一切一切(滿十)重重(滿十)及及一切一切(滿十)重重

(滿十)主伴1然. 旣一一(滿十)重重(滿十)品品一切一

切(滿十)門一切一切(滿十)重重(滿十)主伴等旣爾. 一

一文句味重重(滿十)及主伴等亦然. 一一文

句味及主伴等重重(滿十)旣爾. 卽所依之刹等

重重(滿十)及主伴等重重(滿十)旣爾. 卽刹中塵

中	欄

內刹等重重(滿十)亦然. 此卽不可知其分齊.

非言說筆墨之所能顯也. 此卽是盡無盡無

盡(滿十)十方法界微塵毛道一一重重(滿十)及一

切一切(滿十)重重(滿十)等本也. 准經文知之. 此

卽第五現說2者本也. 如是展轉一切互現

重重(滿十)無盡無盡(滿十)等. 准經知之. 故經云.

事說劫猶可盡說. 不可說不可盡. 又云. 若

欲具足演說一切法. 於阿僧祇劫不可盡

等. 思之. 是卽十佛所說圓融之本也. 然此

等盡無盡之極說者. 從淸淨法界流. 卽無

差別之差別也. 故論云. 無不從此法身流

等. 思之. 上來3具據一勢. 就事結集及事

顯說者有如是本. 更有餘多勢及餘多本

等. 不顯其分齊. 偈數品類者. 准此知之. 廣

如經說

第二卷攝於無勢者. 復有三門. 一攝廣就

略. 二攝末歸本. 三以義圓收. 第一攝廣就

略4有者. 卽總卷現說5者說以爲一切無盡

重重(滿十)之極說也. 以於現說之*者說等. 假

以顯示. 知餘不可說不可說非筆墨等所能

說之. 如經云. 我之所演暢. 如海一微滴等.

又卷無盡重重(滿十)圓融無極之說. 以爲喩說

本. 以一一文句. 復皆結通重重(滿十)無盡無

盡(滿十)一切一切(滿十)說故也. 又卷喩說本. 以

爲上本. 以文句皆結通盡一切同類異類

重重(滿十)世界及重重(滿十)等主伴眷屬一切重

重(滿十)無盡無盡故. 又卷上本爲中本. 以會

會品品文文句句. 復皆通遍周法界及一

切世界塵道毛端等一切一切(滿十)重重(滿十)等.

下	欄

普該收故. 又卷中本. 以爲下本. 以普結通

盡會實等一一重重(滿十)故. 又卷下本爲其一

會. 然隨其一會. 皆悉重重(滿十)具一切一切

(滿十)無盡無盡(滿十)重重(滿十)等故. 所言具者. 一一

會中皆說十數表無盡也. 又總卷一會. 爲

人法兩門. 卽前法分. 後人會是也. 又卷爲

心境圓證. 後人會中. 初從文殊會至後普

賢會是也. 又卷以爲七字. 卽題中能證所

證理. 皆因果悉具足故. 如前辨. 又卷爲三

字. 亦是以融人等. 從彼法故. 又卷三爲二

字. 亦是以攝歸體故. 卷二6爲. 亦是以攝

證理從故. 卷一非一. 亦是以性7合萬德. 無

事不無盡故. 第二以義圓收者. 今取文勢

義言. 通明一切會等. 總有四字. 亦文義具

足. 何者爲四. 一敎. 謂文雖浩汗. 唯一敎字

所收. 卽題中經字是也. 二義. 義門無量. 俱

一緣起義所攝. 卽題中方廣是也. 三成. 謂

解行因果德用等. 雖各緣起不同. 據其卽

成立. 唯一成字所攝卽題中佛華嚴是

也. 四處. 謂一切一切(滿十)重重(滿十)無盡無盡(滿十)

同類異類等重重(滿十)會處唯一處. 唯一處字

所同. 卽會所依一切一切(滿十)重重(滿十)會處是

也. 總卷而言. 然義唯一性. 敎唯一文. 成唯

一念. 處唯一塵. 何以故. 一卽一切故. 一切

卽一故. 經云. 知一卽多多卽一. 義味淸淨

悉具足等. 又云. 一中解無量. 無量中解一

等故. 統法師云. 一言無8不略盡. 殊說更

無異盈. 此之謂也. 第三攝末歸本者. 今案

前題目. 然則大之一字是一部通名. 所證